Nooddienste opgeskerp voor ‘Swart Vrydag’-verkopeArgieffoto (Foto: Wokandapix/Pixabay) Paramedici het Donderdag inkopiegangers gemaan om geduldig te wees en versigtig te wees vir moontlike stormlope tydens “Swart Vrydag”-verkope. Die jaarlikse Swart Vrydag-inkopietog, die informele naam vir die dag ná Danksegging in die VSA, word beskou as die begin van die Kersfeesinkopieseisoen en het ŉ wêreldwye fenomeen geword waar winkels en maatskappye groot afslag aanbied. Garrith Jamieson, woordvoerder vir Rescue Care, het gesê hulle neem kennis van die toename in belangstelling vir winskopies en hulle sal paramedici op bystand hê vir enige voorval by winkelsentrums. “Ons sal ons personeel en voertuie strategies ontplooi om enige voorval te hanteer,” het hy gesê. “Daar was al in die verlede berigte van stormlope by winkelsentrums waarop ons reageer het. Ons hoop dat dit vir almal ŉ veilige en suksesvol inkopie-ervaring sal wees.” Die South African Savings Institute het verbruikers Woensdag gemaan om nie roekelose uitgawes aan te gaan nie en slegs items te koop wat hulle absoluut nodig het, omdat die land ŉ “groot ekonomiese en politieke kruispad” in die gesig staar.